kardosdrur/scandi-wiki huggingface dataset:
Poul Hansen (politiker, 1910-1989)

Poul Carl Zukunft Hansen (født 7. maj 1910 på Fødselsstiftelsen i København, død 30. oktober 1989) var en dansk forretningsfører og politiker. Han sad i Folketinget for Socialdemokratiet fra 1939 til 1960. Han blev efter at have nedlagt sit folketingsmandat 21. marts 1960 anholdt og efterfølgende idømt to et halvt års fængsel for bedrageri. Han tog navneforandring 13. november 1963 til Poul Carl Zukunft.

Poul Hansen var søn af Carl Peter Hansen og hustru Dina Caroline Zukunft. Han blev født på Fødselsstiftelsen 9. maj 1910 og døbt i Sundby Kirke 9. oktober. Faren var maskinmester på et skib. Familien flyttede i 1916 til Svendborg hvor Hansen voksede op. Han blev efter sin skolegang ansat på Øxenbjerg Dampmølle i 1924, først som kontorbud, og han var kontorelev 1925-1929 og derefter kontorist. Hansen tog handelseksamen i 1927. Han blev på dampmøllen til han valgt til Folketinget i 1939.

Han var tidligt aktiv i DSU og HK Ungdom. Han var kasserer i DSU's Svendborg-afdeling 1930-1932, medlem af bestyrelsen i Svendborg Sygekasse fra 1935 og medlem af forretningsudvalget i De samvirkende Fagforbund fra 1938. Hansen blev forretningsfører i Svendborg Andelsboligforening i 1938. Han blev valgt til Folketinget i 1939 og var da med 28 år det yngste folketingsmedlem.

Fordi der i samme periode som Poul Hansen var medlem af Folketinget, også var tre andre socialdemokratiske folketingsmedlemmer med navnet Poul Hansen, blev han kaldt Poul Hansen (Svendborg) i folketinget efter hans opstillingskreds for at skelne mellem dem. De tre andre var tilsvarende Poul Hansen (Kalundborg), Poul Hansen (Slagelse) og Poul Hansen (Grenå).

Poul Hansen blev suspenderet som forretningsfører for Svendborg Andelsboligforening 20. april 1960 og politianmeldt idet en revison havde opdaget dokumentfalsk og underslæb. Justitsministeriet anmodede Folketinget og at ophæve Hansens parlamentariske immunitet så han kunne fængsles, men Hansen nedlagde sit folketingsmandat allerede 21. april så anmodningen bortfaldt. Han blev den 3. juni 1960 idømt 2 et halvt års fængsel. Efterforskningen viste at han bedraget boligforeningen for 130.000 kr. siden 1945. Poul Hansen erklærede sig skyldig og hjalp med sagens opklaring. Han afsonede sin straf i Vridsløselille Fængsel. Hansen takkede i et brev fra 1962 Svendborgs daværende borgmester Svend Åge Andersen for hjælp til at få et nyt job, men det fremgår ikke af brevet hvilket arbejde det var.

Hans plads i Folketinget blev frem til folketingsvalget 1960 overtaget af Børge Jensen.

Noter

Referencer 

Tidligere folketingsmedlemmer fra Socialdemokraterne
Folketingsmedlemmer i 1930'erne
Folketingsmedlemmer i 1940'erne
Folketingsmedlemmer i 1950'erne
Folketingsmedlemmer i 1960'erne
Bedrageridømte fra Danmark
Hysteria (Def Leppard-album)

Hysteria er fjerde studieablum af det britiske rockband Def Leppard. Det udkom 3. august 1987 på henholdsvis Phonogram i Europa og Mercury Records i USA og Japan.

Spor

Side A 
 "Women" (5:42)
 "Rocket" (6:37)
 "Animal" (4:04)
 "Love Bites" (5:46)
 "Pour Some Sugar on Me" (4:27)
 "Armageddon It" (5:25)

Side B 
 "Gods of War" (6:37)
 "Don't Shoot Shotgun" (4:26)
 "Run Riot" (4:39)
 "Hysteria" (5:54)
 "Excitable" (4:19)
 "Love and Affection" (4:37)

Referencer

Eksterne henvisninger 
 

Def Leppard-album
Album fra 1987
Petr Pavel

Petr Pavel (født 1. november 1961) er en tjekkisk politiker og tidligere general, som har været været Tjekkiets præsident siden marts 2023. Han var chef for den tjekkiske hærs generalstab fra 2012 til 2015, hvor han blev formand for NATOs Militærkomite, en post han besad indtil 2018. Han fratrådte samme år sine stillinger i militæret i "ærefuld afsked" og blev herefter foredragsholder og konsulent.

Pavel meddelte i 2021, at han ville stille op til præsidentvalget i 2023 på et program om tættere samarbejde med Tjekkiets NATO-allierede, støtte til Ukraine og et tættere samarbejde med EU. Han vandt første runde af præsidentvalget med 35 % af stemmerne og opnåede i valgets anden runde, hvor han stillede op mod Andrej Babiš, 58 % af stemmerne, hvorved han blev valgt til landets 4. præsident. Pavel blev indsat den 9. marts 2023, hvor han afløste Miloš Zeman. Han er den første præsident siden Ludvík Svoboda med en militær baggrund og den første uden politisk erfaring.

Referencer 

Generaler
Tjekkiets præsidenter
Vessel traffic service

Vessel Traffic Service (VTS) er den engelske betegnelse for et overvågningssystem for søfart etableret af havne- eller havnemyndigheder, svarende til Flyvekontroltjeneste for fly. Typiske VTS-centre bruger radar, overvågningskamera, VHF - radiotelefoni og Automatic Identification System til at holde styr på færden af skibe og give navigationssikkerhed i et begrænset geografisk område.

Galleri

Se også 

 Automatic Identifikation System
 APRS
Teknologiske systemer
Navigationsudstyr
Søfart
Erik Poulsen (MEP)

Erik Poulsen (født 16. juni 1967 i Hvam Mejeriby) er en dansk politiker som blev medlem af Europa-Parlamentet i 2022. Han blev ved Europa-Parlamentsvalget 2019 i Danmark 3. stedfortræder for Venstre. Da Søren Gade og Linea Søgaard-Lidell blev valgt til Folketinget ved folketingsvalget 2022, blev der brug for to af Venstres stedfortrædere. Oprindeligt skulle Søgaard-Lidells plads i Europa-Parlamentet være gået til 2. stedfortræder Kim Valentin. Men Karen Ellemann som var genvalgt til Folketinget ved folketingsvalget, meddelte 14. november at hun ikke ville indtage sin plads i Folketinget fordi hun var udnævnt til generalsekretær i Nordisk Ministerråd. Det betød at Kim Valentin som også havde stillet op til Folketinget og der blevet stedfortræder for Ellemann, valgte at indtræde i Folketinget i stedet for Europa-Parlamentet, således Erik Poulsen kunne overtage Linea Søgaard-Lidells plads i Europa-Parlamentet.

Poulsen er uddannet journalist på Danmarks Journalisthøjskole 1994, og havde siden 1. januar 2022 arbejdet som politisk udviklingskonsulent i landboforeningen Fjordland da han indtrådte i Europa-Parlamentet.

Referencer 

Medlemmer af Europa-Parlamentet fra Danmark 2019-2024
Reykjanesbraut

Reykjanesbraut  rute 41 er en fire og tosporet hovedvej på det sydvestlige Island, der løber langs den nordlige kyst af 
Reykjanes-halvøen fra Keflavík Airport til Reykjavik.

Den udgør en vigtig transportrute mellem Reykjavik og Keflavik Airport.

Den starter i Miklabraut-Sæbraut-Vesturlandsvegur og går syd på mod Hafnarfjörður, hvor den derefter forsætter mod Keflavik. 

Vejen er fra 1965 og blev udvidet fra to til fire spor uden for Höfuðborgarsvæðið (Stor-Reykjavik) i 2008.

  Reykjavik A-V rute 49
  RVK–Årbær, Stenkkir
  Kópavogur rute 413
  Kópavogur C
  Lindir
  Kópavogur C rute 411
  Garðabær rute 412
  Urriðaholt 
  Fjarðarhraun rute 40
  Vatnsendi rute 410
  Hafnarfjörður rute 470
  Krysuvik rute 42
  Straumsvik 
  Hvassanraun rute 430
  Vatnsleysuströnd 420
  Vogar rute 421
  Grindavik rute 43
  Stapabraut
  Innri Njarðvík
 Viknavegur/Hafnavegur rute 44
 Þjóðvegur rute 424
 Sanderölsvegur/Garöskagavegur rute 429/45
 Keflavik Airport

Referencer 

Veje på Island
Bygninger, konstruktioner og anlæg på Island
Reykjavik
Dumfries and Galloway

Dumfries and Galloway (; ) er en af de 32 kommuner eller enhedslig myndigheder council areas i Skotland. Det ligger i det vestlige Southern Uplands. Det dækker de historiske historiske counties Dumfriesshire, Kirkcudbrightshire og Wigtownshire, hvor de sidste sammen bliver omtalt som Galloway. Administrationscentret og den største by er Dumfries. Den næststørste by er Stranraer, på Nordkanalens kyst omkring 92 km veset for Dumfries.

Efter en reorganisering af de lokale myndigheder i Skotland i 1975 blev de tre counties samlet i én region kaldet Dumfries and Galloway med fire distrikter. Disse distrikter blev opløst i 1996, hvorefter Dumfries and Galloway har været i én samlet lokalmyndighed. 

Mod nord grænser Dumfries and Galloway op til East Ayrshire, South Ayrshire og South Lanarkshire; mod øst Borders; og mod syd countiet Cumbria i England og Solway Firth.

Byer og landsbyer 
Primære bebyggelser med fed tekst.

 Ae, Airieland, Airds of Kells, Annan, Anwoth, Ardwell
 Beattock, Beeswing, Borgue, Brydekirk
 Caerlaverock, Cairngaan, Cairnryan, Cargenbridge, Carsphairn, Castle Douglas, Castle Kennedy, Clarencefield, Corsock, Creetown
 Dalbeattie, Dalton, Dornock, Drumlanrig, Drummore, Dumfries, Dundrennan, Dunscore
 Eastriggs, Ecclefechan, Eskdalemuir
 Garlieston, Gatehouse of Fleet, Glenluce, Gretna Green, Gretna
 Haugh of Urr, Hoddom
 Isle of Whithorn
 Johnsfield, Johnstonebridge
 Keir, Kelloholm, Kippford, Kirkbean, Kirkcolm, Kirkcowan Kirkcudbright, Kirkconnel, Kirkinner, Kirkpatrick Durham 
 Langholm, Leswalt, Locharbriggs, Lochmaben, Lockerbie
 Middleshaw, Millhousebridge, Mochrum, Moffat, Moniaive, Muirhead, Mull of Galloway
 New Abbey, New Galloway, New Luce, Newton Stewart, Newton Wamphray
 Palnackie, Parkgate, Parton, Penpont, Portpatrick, Port William
 Ringford, Robgill Tower, Ruthwell
 Sandhead, Sanquhar, Sorbie, St John's Town of Dalry, Stoneykirk, Stranraer
 Templand, Terregles, Thornhill, Twynholm
 Unthank
 Wanlockhead, Whithorn, Wigtown

Seværdigheder 

 Annandale distilleri - Skotsk whisky
 Bladnoch Distillery & Visitor Centre - Skotsk whisky
 Caerlaverock Castle – Historic Scotland
 Caerlaverock NNR (national nature reserve)
 WWT Caerlaverock – Wildfowl and Wetlands Trust
 Cardoness Castle
 Castle of St John, Stranraer
 Corsewall Lighthouse, privatejet
 Drumlanrig Castle
 HM Factory, Gretna, Eastriggs – ammunitionsfabrik under anden verdenskrig
 Galloway Forest Park, Forestry and Land Scotland
 Galloway Hydro Electric Scheme, Scottish Power
 Glenlair – home of 19th century physicist James Clerk Maxwell
 Glenluce Abbey
 Isle of Whithorn Castle
 Kenmure Castle – sædet for Clan Gordon
 Loch Ken
 MacLellan's Castle, Kirkcudbright
 Motte of Urr
 Mull of Galloway – RSPB/ South Rhins Community Development Trust
 Ruthwell Cross
 Samye Ling Tibetan Monastery
 Southern Upland Way – vandrerute
 Sweetheart Abbey, New Abbey
 Threave Castle

Referencer

Eksterne henvisninger
Bedaleskatten

Bedaleskatten er et depotfund bestående af 48 sølv og guldgenstande, der er dateret fra 800- og 900-tallet og det inkluderer halskæder, armringe, en sværdpommel , brudsølv og barrer.

Den blev fundet d. 22. maj 2012 på en mark nær Bedale, North Yorkshire af detektorfolk, og blev rapporteret via Portable Antiquities Scheme. Efter en succesfuld offentlig indsamlingskampagne blev skattefundet købt af Yorkshire Museum for £50.000.

Se også 
 Cuerdale-skatten
 Vale of York-skatten

Referencer

Eksterne henvisninger 

Arkæologiske fund fra Storbritannien
North Yorkshire
Depotfund fra vikingetiden
Ali Zein

Ali Zein Mohamed (arabisk: علي زين محمد; født 14. december 1990) er en egyptisk håndboldspiller for Dinamo București og det egyptiske landshold.

Han repræsenterede Egypten under sommer-OL 2016 i Rio de Janeiro, hvor han sluttede på niendepladsen med det egyptiske landshold.

Referencer

Eksterne henvisninger 
 

Håndboldspillere fra Egypten
Olympiske håndboldspillere fra Egypten
Deltagere for Egypten ved sommer-OL 2016
Håndboldspillere ved sommer-OL 2016
Deltagere for Egypten ved sommer-OL 2020
Håndboldspillere ved sommer-OL 2020
Rémi Desbonnet

Rémi Desbonnet (født 28. februar 1992) er en fransk håndboldspiller for Montpellier Handball og det franske landshold.

Referencer

Eksterne henvisninger 
 

Håndboldspillere fra Frankrig
Personer fra Montpellier
IFK Helsingborg

Idrætsforeningen Kammeraterne (IFK) Helsingborg  eller Helsingborg-Kammeraterne er en idrætsklub i Helsingborg, stiftet i 1896. Klubben har omfattet flere sportsgrene, men i dag er fokus på atletik, skiløb, tennis, bowling, kunstskøjteløb, volleyball og triatlon. 

I 1930'erne spillede fodboldholdet i anden række (nu Superettan). Som bedst nåede de andenpladsen, kun tre point efter Landscrone Bois, der rykkede op i bedste række Allsvenskan. I sæsonen 1935/36 blev ærkerivalerne Helsingborg IF - kun to år før svenske mestre - besejret med 4-0 i Helsingborg-derbyet på Olympia.  Fodbolddragten var kornblå skjorter og blå bukser.

Referencer 

Sport i Helsingborg
Etableret i 1896
Tifinagh

Tifinagh (berbisk latinsk: Tifinaɣ; ny-tifinagh: ⵜⵉⴼⵉⵏⴰⵖ; berbisk-arabisk: تيفيناغ) er et epigrafisk skrift og alfabet som bliver brugt af dele af det berbiske folk, især tuaregerne, til at skrive berbisk. 

Den moderne version af den traditionelle skrift, som bliver kaldt ny-tifinagh, blev introduceret i 1900-tallet. Skriften bliver ikke brugt til hverdagskommunikation men i stedet for at sikre den berbiske politiske identitet.

Alfabeter
Sprog i Afrika
Maximilian Mittelstädt

Maximilian Mittelstädt (født d. 18. marts 1997) er en tysk professionel fodboldspiller, som spiller for Bundesliga-klubben VfB Stuttgart.

Klubkarriere

Hertha BSC 
Mittelstädt begyndte sin karriere hos Hertha BSC, hvor han fik sin førsteholdsdebut i marts 2016. Han måtte vente helt til den 30. oktober 2018, før han scorede sit første mål for førsteholdet, da han scorede i en DFB-Pokal kamp imod Darmstadt 98.

VfB Stuttgart 
Mittdelstädt skiftede i juni 2023 til VfB Stuttgart.

Landsholdskarriere 
Mittelstädt har repræsenteret Tyskland på flere ungdomsniveauer.

Referencer

Eksterne henvisninger 

Personer fra Berlin
Fodboldspillere fra Tyskland
Fodboldspillere fra Hertha BSC Berlin
Fodboldspillere fra VfB Stuttgart
Diogo Gonçalves

Diogo António Cupido Gonçalves (født 6. februar 1997) er en portugisisk professionel fodboldspiller, der spiller som kant i den danske superligaklub F.C. København.

Klubkarriere 
Gonçalves er født i Almodôvar i det sydlige Portugal og begyndte sin karriere i den lokale klub CD Almodôvar i 2005. To år senere skiftede han til Ferreiras, hvorefter han blev optaget på Benficas ungdomsakademi i 2008.

Han fik debut for Benficas reservehold, Benfica B, den 14. februar 2015. Han fik debut for Benficas førstehold den 9. august 2017 i en 3–1 sejr over Braga. og fik senere på året debut i UEFA Champions League i et 1–0 nederlag hjemme til Manchester United den 18. oktober.

Han skiftede den 14. juni 2018 til den engelske EFL Championship-klub Nottingham Forest F.C. på en låneaftale, der løb i sæsonen 2018–19 season med en købsoption. Han opnåede dog kun en enkelt kamp i start-11'eren for klubben, og fik begrænset spilletid i sæsonen, hvor han blev noteret for i alt ti kampe i alle turneringer.

Gonçalves skiftede herefer til portugisiske Famalicão på en ny låneaftale for 2019-2020.

Kontrakten med Benfica blev i august 2020 forlænget til udløb i 2025.

Den 5. januar 2023 blev det offentliggjort, at Gonçalves havde skrevet en fire-årig kontrakt med F.C. København.

Landsholdskarriere 
Gonçalves har spiellet på diverse portugisiske ungdomslandshold.

Referencer

Eksterne henvisninger 

 
 Profil på portugisisk landsholdsdatabase 

Fodboldspillere fra FC København
Fodboldspillere fra Portugal
Fodboldspillere fra S.L. Benfica
Fodboldspillere fra Nottingham Forest F.C.
Fodboldspillere fra F.C. Famalicão
Pyromania (Def Leppard-album)

Pyromania er titlen på det tredje studieablum af det britiske rockband Def Leppard. Det udkom 20. januar 1983 på Vertigo Records i Europa og Mercury Records i USA.

Spor

Side A 
 "Rock! Rock! (Till You Drop)" (3:52)
 "Photograph" (4:12)
 "Stagefright" (3:46)
 "Too Late for Love" (4:30)
 "Die Hard the Hunter" (6:17)

Side B 
 "Foolin'" (4:32)
 "Rock of Ages" (4:09)
 "Comin' Under Fire" (4:20)
 "Action! No Words" (3:49)
 "Billy's Got a Gun" (5:56)

Referencer

Eksterne henvisninger 
 

Def Leppard-album
Album fra 1983
Petrila

Petrila (rumænsk udtale: [peˈtrila]; ) er en by i Jiu-dalen, i distriktet Hunedoara i Transsylvanien, Rumænien. Byen har  indbyggere, og  administrerer fire landsbyer: Cimpa (Csimpa), Jieț (Zsiec), Răscoala (Reszkola) og Tirici.

Geografi
Den ligger i nærheden af sammenløbet af floderne Jiul de Est, Taia og Jieț. Den lille by ligger på distriktsvejen (drum județean) DJ 709K, ved  europavej E79  ca. fire kilometer øst for fra Petroșani . Distriktets hovedstad Deva (Diemrich) ligger ca. 90 km nordvest for Petrila.

Historie
Petrila er en rumænsk by i Karpaterne og er en gammel bebyggelse, men den blev nævnt første gang i 1493 i et gavebrev mellem Vladislav 2. konge af Ungarn, og en rumænsk prins ved navn Mihai Cande.

Byens navn blev i 1733 noteret som værende af det latinske ord "petrinus" ("pietros" på rumænsk), der kan oversættes til dansk med "af sten", en henvisning til de store kulforekomster i området, der skulle blive en indbringende eksportvare under den industrielle revolution. Udnyttelsen af kulforekomsterne i og omkring Petrila fik byen til at vokse som en by med en enkelt industri, der enten drejede sig om kulminedrift eller forarbejdning af det kul, der blev udvundet der, og som er opført under betegnelsen "Pitcoal". Minedriften begyndte i 1840, men byen ville forblive tyndt befolket indtil ankomsten af arbejdere fra Vest Moldavien, der blev tvunget til at flytte, af Rumæniens tidligere præsident Nicolae Ceaușescu under kommunistisk styre. Omstruktureringen af økonomien siden den rumænske revolution i 1989 har ført til et fald i produktionen og udbuddet til regionen, herunder Petrila.

Kilder og henvisninger
  
Byer i distriktet Hunedoara
Adrenalize (Def Leppard-album)

Adrenalize er det femte studieablum udgivet af det britiske rockband Def Leppard. Det udkom 31. marts 1992 hos Mercury Records.

Indspilningen af albummet, der skulle følge op succesalbummet Hysteria, blev en langstrakt affære. Bandet begyndte arbejdet i de to hollandske studier, Wisseloord og Studio 150, men endte med at færdiggøre det i Joe's Garage i den irske hovedstad Dublin.

Adrenalize blev de sidste med guitarist, Steve Clark, der gik bort 8. januar 1991 efter at have blandet en uheldig cocktail af alkohol og smertestillende medicin.

Spor

Side A 
 "Women" (5:42)
 "Rocket" (6:37)
 "Animal" (4:04)
 "Love Bites" (5:46)
 "Pour Some Sugar on Me" (4:27)
 "Armageddon It" (5:25)

Side B 
 "Gods of War" (6:37)
 "Don't Shoot Shotgun" (4:26)
 "Run Riot" (4:39)
 "Hysteria" (5:54)
 "Excitable" (4:19)
 "Love and Affection" (4:37)

Referencer

Eksterne henvisninger 
 

Def Leppard-album
Album fra 1987
Rune Jarstein

Rune Almenning Jarstein (født d. 29. september 1984) er en norsk professionel fodboldspiller, som spiller for Bundesliga-klubben Hertha BSC.

Klubkarriere

Odd Grenland 
Jarstein begyndte sin karriere hos Odds, hvor han debuterede for førsteholdet i 2002. Hans store førsteholdsgennembrud kom i 2005 sæsonen, hvorfra han etablerede sig som førstevalgsmålmand.

Rosenborg 
Jarstein skiftede i december 2007 til Rosenborg.

Viking 
Jarstein skiftede i marts 2010 til Viking. Han spillede over de næste tre sæsoner over 100 kampe for klubben.

Hertha BSC 
Jarstein skiftede i december 2013 til Hertha BSC. Han tilbragte sine to første sæsoner i klubben som andetvalgsmålmand, før han fik sin chance på førsteholdet i 2015-16 sæsonen, som resultat af en skade til førstevalgsmålmand Thomas Kraft. Selv efter Kraft var tilbage fra skade, forblev Jarstein som førstevalg. Han var førstevalg frem til 2020-21 sæsonen, hvor han mistede sin plads på holdet, efter at Hertha BSC hentede Alexander Schwolow, og har siden været reservemålmand. 

Han kom i august 2022 i konflikt med klubben efter at have brokket sig over målmandstræningen, og blev smidt af holdet. Hertha ønskede at ophæve hans kontrakt, men Jarstein startede en sag over uretfærdig afskedigelse. Sagen er endnu ikke blevet opklaret, dog det forventes at klubben bare vil lade hans kontrakt med klubben udløbe, hvilke den gør i juli 2023. I januar 2023 blev Jarstein givet lov til at træne med hos hans gamle klub Odds BK i mellemtiden.

Landsholdskarriere

Ungdomslandshold 
Jarstein har repræsenteret Norge på flere ungdomsniveauer.

Seniorlandshold 
Jarstein debuterede for Norges landshold den 22. august 2007.

Titler 
Rosenborg

 Tippeligaen: 1 (2009)
 Superfinalen: 1 (2010)

Individuelle

 Gullballen: 1 (2018)

Referencer

Eksterne henvisninger 

Fodboldspillere fra Norge
Fodboldlandsholdsspillere fra Norge
Fodboldspillere fra Odds BK
Fodboldspillere fra Rosenborg BK
Fodboldspillere fra Viking FK
Fodboldspillere fra Hertha BSC Berlin
Lviv rajon

Lviv rajon (, ) er en rajon i Ukraine.

Lviv rajon er en af 7 rajoner i Lviv oblast i det vestlige Ukraine, hvor Lviv rajon er beliggende i den centrale del af oblastet omkring byen Lviv. Rajonen har et areal på og et indbyggertal på  indbyggere.

Referencer

Eksterne links 

Rajoner i Lviv oblast
Markus Daun

Markus Daun (født 10. december 1980 i Eschweiler, Vesttyskland) er en tysk tidligere fodboldspiller (angriber). 

Daun spillede i en årrække i Bundesligaen, hvor han blandt andet repræsenterede Leverkusen, Werder Bremen og Duisburg. Han vandt både det tyske mesterskab og DFB-Pokalen med Werder i 2004.

Titler 
Bundesligaen
 2004 med Werder Bremen

DFB-Pokal
 2004 med Werder Bremen

Referencer

Eksterne henvisninger 

Fodboldspillere fra Tyskland
Personer fra Nordrhein-Westfalen
Agustín Alayes

Agustín Alayes (født 22. juli 1978 i La Plata, Argentina) er en argentinsk tidligere fodboldspiller (midterforsvarer). 

Alayes tilbragte størstedelen af sin karriere i hjemlandet, hvor han primært repræsenterede Estudiantes samt Quilmes. Han var med til at vinde det argentinske mesterskab med Estudiantes i 2006, mens han i 2009 var med til at vinde Sydamerikas fornemste klubturnering, Copa Libertadores. Han kunne dog grundet en skade ikke deltage i Estudiantes' finalesejr over brasilianske Cruzeiro.

Titler 
Primera División de Argentina
 2006 (Apertura) med Estudiantes

Copa Libertadores
 2009 med Estudiantes

Referencer

Eksterne henvisninger 

Fodboldspillere fra Argentina
Marcos Angeleri

Marcos Alberto Angeleri (født 7. april 1983 i La Plata, Argentina) er en argentinsk tidligere fodboldspiller (midterforsvarer). Han spillede blandt andet i den engelske Premier League og for Argentinas landshold. 

Angeleri tilbragte størstedelen af sin karriere i hjemlandet hos Estudiantes. Han var med til at vinde det argentinske mesterskab med klubben i 2006, mens han i 2009 var med til at vinde Sydamerikas fornemste klubturnering, Copa Libertadores. Han var også professionel i Europa hos både Sunderland i England samt Málaga i Spanien.

Angeleri spillede desuden fire kampe for det argentinske landshold, som han debuterede for i en venskabskamp på udebane mod Frankrig 11. februar 2009. Han deltog også i to kvalifikationskampe til VM 2010 i Sydafrika.

Titler 
Primera División de Argentina
 2006 (Apertura) med Estudiantes

Copa Libertadores
 2009 med Estudiantes

Referencer

Eksterne henvisninger 

Fodboldspillere fra Argentina
José Luis Calderón

José Luis Calderón (født 24. oktober 1970 i La Plata, Argentina) er en argentinsk tidligere fodboldspiller (angriber). Han spillede blandt andet i den italienske Serie A og for Argentinas landshold. 

Calderón spillede gennem karrieren for en lang række klubber i både hjem- og udland, og var af flere omgange tilknyttet Estudiantes i sin fødeby. Han var med til at vinde det argentinske mesterskab med Estudiantes i 2006, mens han i 2009 var med til at vinde Sydamerikas fornemste klubturnering, Copa Libertadores. Han var dog kun på banen i den ene af de to finalekampe mod brasilianske Cruzeiro. Senere i karrieren vandt han også et mesterskab med Argentinos Juniors.

I 1997 spillede Calderón desuden fem kampe for det argentinske landshold, som han debuterede for i en VM-kvalifikationskamp på udebane mod Bolivia. Han var med i landets trup til Copa América i både 1997 og 1999, men opnåede kun spilletid i førstnævnte udgave af turneringen.

Titler 
Primera División de Argentina
 2006 (Apertura) med Estudiantes
 2010 (Clausura) med Argentinos Juniors

Copa Libertadores
 2009 med Estudiantes

Copa Sudamericana
 2007 med Arsenal de Sarandí

Referencer

Eksterne henvisninger 

Fodboldspillere fra Argentina